ผู้ป่วยมะเร็งเต้านมต้องดูแลสุขภาพตามที่แพทย์แนะนำ เพื่ออะไร
คุยกับหมอรักษาโรคมะเร็งตอน โอกาสเกิดมะเร็งเต้านมย้อนกลับเป็นซ้ำ คุยกับหมอรักษาโรคมะเร็งตอน โอกาสเกิดมะเร็งเต้านมย้อนกลับเป็นซ้ำ มะเร็งเต้านม เป็นมะเร็งที่พบบ่อยที่สุดของผู้หญิงทั่วโลก และเมื่อโรคอยู่ในระยะที่ไม่รุนแรงคือ ยังไม่มีการแพร่กระจายไปยังอวัยวะอื่น เป็นโรคระยะที่ก้อนเนื้อที่เต้านมไม่ลุกลามมากOperable disease และหรือถ้าลุกลามเข้าต่อมน้ำเหลืองต้องลุกลามไม่เกิน 3 ต่อม ผลการรักษาได้หายขาดมักสูง ผู้ป่วยมีโอกาสอยู่ได้นานเป็นสิบๆปี ดังนั้นแพทย์จึงต้องการศึกษาว่าผู้ป่วยกลุ่มนี้ เมื่ออยู่ได้นานๆมีโอกาสที่โรคจะย้อนกลับเป็นใหม่ได้อีกไหม ผลการศึกษาพบว่า อัตราการย้อนกลับเป็นซ้ำจะสูงสุดในช่วง 5ปีแรกหลังการวินิจฉัยโรคได้ คือ 10.4 โดยพบสูงสุดในช่วง 2 ปีหลังการวินิจฉัยโรค คือ 15.2 ทั้งนี้ในช่วง 5 ปีแรกนี้ โอกาสย้อนกลับเป็นซ้ำในผู้ป่วยกลุ่มที่มีผลบวกต่อฮอร์โมนเพศEstrogen receptor positive หรือ ER จะมีโอกาสโรคย้อนกลับเป็นซ้ำต่ำกว่าผู้ป่วยกลุ่ม ER เป็นลบ ER-อย่างมีนัยสำคัญทางสถิติ คือ 9.9 ต่อ 11.5p0.01 แต่หลัง 5 ปีไปแล้ว ผู้ป่วยทั้ง 2 กลุ่มยังมีโอกาสโรคย้อนกลับเป็นซ้ำได้แต่ในอัตราที่ลดลงอยู่ในช่วง 1.2-5.4 และตรงกันข้ามกับในช่วง 5 ปี คือ ผู้ป่วยกลุ่ม ER มีโอกาสที่โรคจะย้อนกลับเป็นซ้ำสูงกว่าผู้ป่วยกลุ่ม ER- อย่างมีนัยสำคัญทางสถิติ p0.001 แต่หลัง 10ปีไปแล้ว โอกาสที่ผู้ป่วยกลุ่ม ER- มีโอกาสเกิดโรคย้อนกลับเป็นซ้ำลดลง ในขณะที่ในกลุ่มผู้ป่วย ER โอกาสเกิดโรคย้อนกลับเป็นซ้ำจะคงที่ คือ 1.1-2.1ในผู้ป่วยที่ยังไม่มีโรคลุกลามเช้าต่อมน้ำเหลือง และ 1.5-3.5ในผู้ป่วยที่มีโรคลุกลามเข้าต่อมน้ำเหลือง คณะผู้ศึกษา สรุปผลการศึกษาว่า ในผู้ป่วยมะเร็งเต้านมที่รักษาโรคได้หายขาด ผู้ป่วยกลุ่ม ER- จะมีอัตราการย้อนกลับเป็นซ้ำได้ต่ำหลังจาก 5 ปีไปแล้ว แต่กลุ่ม ER ยังมีโอกาสโรคย้อนกลับเป็นซ้ำได้ 1.1-3.5 จากการศึกษานี้ จะเห็นได้ว่า ถึงแม้จะติดตามโรคได้นานถึง 24 ปี ผู้ป่วยมะเร็งเต้านมที่รักษาหายแล้วก็มีโอกาสที่จะเกิดโรคย้อนกลับเป็นซ้ำได้ถึงแม้โอกาสจะไม่สูงมากนัก ดังนั้นผู้ป่วยมะเร็งเต้านมทุกคนจึงควรต้องดูแลสุขภาพตามที่แพทย์แนะนำเพื่อลดปัจจัยเสี่ยงต่อการเกิดมะเร็งย้อนกลับเป็นซ้ำ ซึ่งปัจจัยสำคัญ คือ ออกกำลังกายสม่ำเสมอทุกวันตามควรกับสุขภาพ กินแต่อาหารมีประโยชน์ ดูแลรักษาน้ำหนักตัวไม่ให้เกิดโรคอ้วน และไม่สูบบุหรี่ที่รวมถึงการสูบบุหรี่มือสอง
ผู้ป่วยมะเร็งเต้านมที่รักษาหายแล้ว ก็มีโอกาสที่จะเกิดโรคย้อนกลับเป็นซ้ำได้ ถึงแม้โอกาสจะไม่สูงมากนัก ดังนั้น ผู้ป่วยมะเร็งเต้านมทุกคนจึงควรต้องดูแลสุขภาพตามที่แพทย์แนะนำ เพื่อลดปัจจัยเสี่ยงต่อการเกิดมะเร็งย้อนกลับเป็นซ้ำ
8.ศัลยศาสตร์ (ศัลยศาสตร์) - Surgery,12.อายุรศาสตร์ (อายุรศาสตร์) - Internal Medicine